kardosdrur/scandi-wiki huggingface dataset:
I/S Refa

I/S REFA er et dansk affalds- og energiselskab, der er ejet af Guldborgsund og Lolland Kommune. Virksomheden betjener Lolland-Falster og modtager dagrenovation fra flere steder på Sjælland. En stor del af det indsamlede affald bliver brændt af og brugt til fjernvarme i affaldskraftvarmeværket i Nykøbing Falster, der dækker Lolland-Falster, hvor det er den vigtigste energikilde. I 2013 modtog man over 200.000 ton affald, og leverede knap 200 GWh varme og 45 GWh el.

Derudover driver REFA Miljøcenter Hasselø og Miljøcenter Gerringe samt 14 genbrugspladser og tre containerpladser. Genbrugspladserne ligger i Dannemare, Holeby, Horslunde, Maribo, Marielyst, Nakskov, Nykøbing Falster, Nysted, Nørre Alslev, Rødby, Sakskøbing, Stubbekøbing, Søllested og Øster Toreby. Desuden er der genbrugspladser på Askø, Fejø og Femø, der ligger i Smålandsfarvandet nord for Lolland. Virksomhedens forskellige afdelinger bliver hvert år besøgt af omkring 4.000 personer, hvoraf størstedelen besøger skoletjenesten.

I Nykøbing Falster har virksomheden både et fjernevarmeforbrændingsanlæg og et biomasseværk, der fyrer med træflis. Derudover ligger der fjernvarmeværker i Holeby, Sakskøbing, Stubbekøbing, Gedser og Horbelev

Bestyrelse og ledelse 
Bestyrelsen i REFA består af ni medlemmer udpeget af byrådene i Guldborgsund og Lolland kommuner. Lolland besætter fire pladser, mens Guldborgsund besætter fem. Fordelingen af bestyrelsespladser er en direkte afspejling af to kommuners indbyggertal og ejerandel af REFA. Bestyrelsen består blandt andet af tidligere borgmester i Nykøbing Falster Kommune Poul-Henrik Pedersen (formand), tidligere fødevareminister Henrik Høegh (næstformand), nuværende borgmester i Guldborgsund Kommune John Brædder og nuværende borgmester i Lolland Kommune Holger Schou Rasmussen.

Den daglige ledelse varetages af selskabets direktør.

REFA i et historisk perspektiv 
I 2012 købte REFA Maribo-Sakskøbing Kraftvarmeværk af DONG Energy for 92 millioner kr. Kraftvarmeværket ligger i den vestlige udkant af Sakskøbing og leverer elektricitet og varme.

I sommeren 2014 hærgede en brand REFAs losseplads ved Hasselø i tre døgn.

Referencer 

Energiselskaber i Danmark
Bygninger, konstruktioner og anlæg i Guldborgsund Kommune
Bygninger, konstruktioner og anlæg i Lolland Kommune
Affald
Recirkulering
Nykøbing Falster
Forsyningsvirksomheder
Harz (Landkreis Osterode am Harz)

Harz (Landkreis Osterode am Harz) er et kommunefrit område i Landkreis Osterode am Harz i den tyske delstat Niedersachsen.

Geografi 
Området har et areal på 267,35 km² og er det næststørste kommunefrie område i Tyskland og helt ubeboet.
Området strækker sig over store dele af af Landkreis Osterode am Harz og støder mod nordøst til Landkreis Goslar.

Administration 
Administrationen af de kommunefrie områder i landkreisene Osterode am Harz og Goslar, som består af 98 % skov, varetages af det Niedersachsiske Skovdistrikt Clausthal

Eksterne kilder/henvisninger 

 Samtgemeindens websted
 Befolkning 31. Dezember 2013 (Tabelle K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Zuma Rock

Zuma Rock er en stor monolit i Nigeria. Den består af gabbro og granodiorit og ligger vest for hovedstaden Abuja, ved hovedvejen til Kaduna. Den bliver kaldt "Gateway to Abuja" og rejser sig 300 meter over sine omgivelser.

Noter 

Nigeria
Sten
Pernille Boye Koch

Pernille Boye Koch (født 16. november 1970) er en dansk jurist og tidligere politiker.
Hun er cand.jur. fra Københavns Universitet 1997, ph.d Københavns Universitet 2002 og lektor i offentlig ret ved Roskilde Universitet siden 2014. Pernille Boye Koch var fuldmægtig i Miljøministeriet 1997-1998, lektor i forfatningsret ved Syddansk Universitet 2004-2009 og 2011-2014. Hun var juridisk konsulent i Folketingets administration 2010, 1. suppleant til Folketinget i Københavns Storkreds for Det Radikale Venstre fra 2011 til 2015.

Pernille Boye Koch markerede sig i december 2012 som modstander af den nye offentlighedslov og skarp kritiker af sin daværende partileder Margrethe Vestager da Radikale Venstres folketingsgruppe indgik i forliget om den nye offentlighedslov i modstrid med en netop vedtaget resolution fra det radikale landsmøde.

Få dage efter at have udtalt denne kritik, blev Pernille Boye Koch sat ind som suppleant i Folketinget som stedfortræder for Uffe Elbæk. Han nåede dog at vende tilbage til Folketinget, før forslaget om den nye offentlighedslov kom til afstemning. Afstemningen endte dog alligevel med en radikal stemme imod, da Uffe Elbæk som den eneste politiker i regeringspartierne, på grund af en teknisk fejl, blev registreret for at have stemt imod loven.

Kilder og henvisinger 
 
 
 
 
 

 

 Pernilles hjemmeside 
 

Faglitterære forfattere fra Danmark
Jurister fra Danmark
Folketingskandidater fra Det Radikale Venstre
Universitetslektorer fra Danmark
Diamond HK36 Super Dimona

Super Dimona er en lang serie to-sædede lavvingede motorsvæveflytyper med T-hale designet af Wolf Hoffmann og pt. fremstillet af østrigske Diamond Aircraft Industries.

Design og udvikling
Serien startede med Hoffmann H36 Dimona, et rejsesvævefly (touring motorglider, TMG), introduceret tidligt i 1980-erne. Flytypen blev indledningsvist fremstillet af Hoffmann Flugzeugbau, som blev til HOAC Flugzeugwerk og siden til Diamond Aircraft Industries.

Typen er alene fremstillet af glasfiber, og H36-familien har alle Wortmann FX 63-137 vingeprofilen. På vingernes overside findes luftbremser af Schempp-Hirth-typen. Vingerne kan afmonteres af to personer i løbet af få minutter, således af flyet kan opbevares på mindre plads. Den oprindelige H36 havde 16m vingespænd, mens senere medlemmer af familien fik lidt større spændvidde. H36 har et glidetal på 27:1, mens senere varianter er forbedret til 28:1. Cockpittet har to pladser side om side.

Serien er typecertificeret i Europa og Nordamerika.

I marts 1987 blev en forbedret variant udviklet af Dieter Kohler, fra oktober 1989 kendt som HK36R. Typen har en Limbach L2400-motor.

Udstyret med den største tilgængelige motor, især den turboladede Rotax 914 med 86kW (115 hestekræfter), kan typen anvendes til at trække svævefly i luften. Typen er kommercielt en succes, og mere end 900 eksemplarer er blevet fremstillet.

HK36 dannede også grundlag for Diamond DV20 Katana, som senere blev videreudviklet til DA20 og fire-sædede DA40.

Driftshistorie
I 1991 opnåede en HK36 fløjet af Peter Urach i Østrig at sætte en absolut højderekord med 36.188 fod (11.030m) i sin klasse for fly med stempelmotor. Rekorden stod til 2002, hvor den blev slået af Bohannon B-1.

I februar 2008 benyttede The Boeing Fuel Cell Demonstrator en Diamond HK36 til at demonstrere bemandet flyvning med kraft fra brændselscelle. Man nåede frem til, at flyet alene med kraft fra brændselscellen kunne holde højden.

1-motors propelfly
Svævefly
Fly fra Østrig
Funmi Jumoh

Oluwafunmilayo Kemi Jimoh, kendt som Funmi Jimoh (født 29. maj 1984 i Seattle), er en amerikansk atletikudøver, der især har gjort det godt i længdespring og deltog i den disciplin ved OL i 2008.

Jimoh, der er af nigeriansk afstamning, stillede op for Rice University, oprindeligt i flere discipliner, bl.a. 100 meter hækkeløb. Det var dog længdespring, der blev hendes vigtigste disciplin, og ved det nationale kvalifikationsstævne til OL i juli 2008 sprang hun 6,72 m, hvilket var tredjebedst og indbragte hende OL-deltagelsen.

I kvalifikationsrunden under OL sprang hun 6,61 m, hvilket var niendebedste resultat og gav hende en finaleplads. Her kunne hun ikke leve op til sit bedste, og med 6,29 m endte hun på tolvtepladsen.

Året efter deltog Jimoh i VM i Berlin, hvor et bedste spring i kvalifikationsrunden på 6,34 m blot rakte til en plads som nummer 29. Hendes personlige bedste resultat er på 6,96 m og stammer fra maj 2009.

Eksterne henvisninger 

Længdespringere fra USA
Nummer-et hits i Danmark i 1997

Nummer-et hits i Danmark i 1997 er en liste over de singler der lå nummer et på den danske singlehitliste i 1997. Den var udarbejdet af International Federation of the Phonographic Industry og Nielsen Soundscan, og udgivet af Billboard i "Hits of the World"-sektionen.

Historie

Referencer

Se også 
 Musik i 1997

1997
Musik i 1997
Makoko

Makoko er en bydel i Lagos i Nigeria. Makoko er præget af slum, og indbyggertallet blev ikke registreret ved folketællingen i 2007. Officielle skøn siger, at der bor omkring 85.000 i bydelen, men uofficielt skønnes tallet at være væsentligt højere.

Makoko har rødder tilbage som fiskerlandsby i det 18. århundrede, og herfra stammer den karakteristiske byggestil med hytter på pæle på kanten af Lagos-lagunen, en byggestil der stadig er dominerende. Bystyret i Lagos har dog planer om at ændre på dette og har I 2012 fjernet de første bygninger med henblik på at opbygge en moderne havnefront.

Lagos
Bydele
Skoleangrebet i Peshawar 2014

Skoleangrebet i Peshawar 2014 var en terrorhandling i den pakistanske by Peshawar den 16. december 2014, hvor syv bevæbnede medlemmer af Tehreek-e-Taliban Pakistan angreb en offentlig skole. Angrebet er beskrevet som den værste terrorhandling nogensinde i Pakistan. 156 mennesker blev dræbt under angrebet, deriblandt syv terrorister,, af disse var 132 børn i alderen 8 til 18år, resten var ansatte på skolen. Mindst 450 mennesker er blevet såret og mange indlagt på hospitaler rundt om i byen. Mere end 950 studerende og ansatte blev reddet af hæren, da operationen sluttede efter alle syv af terroristerne blev dræbt tidligt om aften af pakistanske soldater.

Noter 

Terrorhandlinger i Pakistan
Begivenheder i 2014
Nummer-et hits i Danmark i 2013

Nummer-et hits i Danmark i 2013 er en liste over de singler der lå nummer et på den danske singlehitliste i 2014. Den var udarbejdet af International Federation of the Phonographic Industry og Nielsen Soundscan, og blev udgivet af hitlisten.nu.

Historie

Referencer

Se også 
 Musik i 2013

2013
Musik i 2013
Tehreek-e-Taliban Pakistan

Tehreek-e-Taliban Pakistan (TTP) er en af de vigtigste militante paraplyorganisationer for Taliban i Pakistan. De ligger først og fremmest i konflikt med de centrale myndigheder i Pakistan.

Gruppen har svoret evig troskab til både Taliban-lederen Mullah Omar og Osama bin Laden. Blandt gruppens egne definerede mål er modstand mod den pakistanske hær, håndhævelse af sharia-lovværket og at smide USA og NATO-styrkerne ud af Afghanistan.

TTP blev grundlagt i december 2007 efter det pakistanske militær gennemførte militære operationer i stammeområder, for at bekæmpe udenlandske militante som kom over grænsen fra Afghanistan. Mens det pakistanske militær hovedsagelig koncentrerede sig om den afghanske organisation Taliban, kunne mindre islamiske grupperinger lettere koordinere tæt samarbejde. Organisationen blev dannet under ledelse af Baitullah Mehsud. 

Den 25. august 2008 blev organisationen forbudt af de pakistanske myndigheder og samtidigt frøs organisationens bankkontoer og ejendele og de udlyste dusører på de mest mest fremtrædende lederne af TTP.

Den 16. december 2014 stod TTP bag Skoleangrebet i Peshawar som er beskrevet som den værste terrorhandling nogensinde i Pakistans historie. Her myrdede syv medlemmer af gruppen 145 mennesker på en offentlig skole, af disse var 132 børn i alderen 8 til 18år, resten var ansatte på skolen.

Referencer 

Pakistan
Terrorgrupper
Selfors

Selfors er en forstad 4 km øst for Mo i Rana, i Rana kommune i Nordland i Norge. Stedet ligger øst for Ranfjorden og på den nordlige side av Ranelva. E6 går gennem Selfors, mens Nordlandsbanen passerer langs den sydlige side af Ranelva. Selfors bro forbinder stedet med Gruben og centrum af Mo i Rana. Stedet har også vejforbindelse til Ytteren og Fylkesvei 17.

Den lokale delen af Helgelandssykehuset befinder sig på Selfors. Det gør også Vår Frelsers kirke, en katolsk kirke fra 1971 i Tromsø Stift. Selfors har to skoler, to børnehaver, en kolloialbutik og en række mindre foretagender.

Stedet har 2.156 indbyggere (2008).

Rana
Magdalena Roze

Magdalena Roze (født 1982) er en prisbelønnet australsk meteorolog og journalist. Roze er uddannet på universitetet i Sydney, hvorfra hun er uddannet i medier og kommunikation. I tillæg hertil har hun taget en uddannelse som meteorolog ved Macquarie University. I 2009 opnåede hun en pris Biophysical Environments Prize for sine akademiske fortjenester. Roze har været ansat ved The Weather Channel som ekspert i vejrforhold.  I oktober 2011 blev hun ansat ved Ten News at Five: Weekend. Her var hun ansat indtil marts 2014. I august 2014, genoptog Roze sin meteorologiske karriere ved Seven Network.

Referencer 

Journalister fra Australien
Meteorologer fra Australien
Parlamentsvalget i Ungarn 1994

Parlamentsvalget i Ungarn i 1994 blev afholdt i af to runder i maj 1994. MSzP, det socialdemokratiske efterfølgerparti til det kommunistiske MSzMp, kom tilbage på magten, med Gyula Horn som statsminister. MSzP gik kraftig frem og tredoblet sit antal af stemmer, noget som på grund af valgordningen gav dem større fremgang i antal repræsentanter. Det regerende MDF gjorde det dårligst, som det parti der mistede over halvdelen af sine vælgere og mere end tre fjerdedele af sine repræsentanter. Det største oppositionsparti fra det udgående parlamentet, SzDSz formåede ikke at vinde noget på den udgående regerings manglende popularitet og tabte stemmer og en del mandater, men partiet blev imidlertid inviteret ind i en koalitionsregering med MSzP, noget som medførte at partiet alligevel fik en stor indflydelse.

Valgresultat 

Kilde: Sitter, Nick: "Ungarn – stabilisering gjennom konkurranse", i Elisabeth Bakke (red): Sentral-Europa og Baltikum etter 1989 (2. utg.), Samlaget, 2006, 280 s. .

Se også 
 Ungarns parlament

Ungarn 1994
Ungarns politik
DJ Mangoo

Mattias Brånn (født 29. november 1983) bedre kendt under sit kunstnernavn Mangoo (tidligere DJ Mangoo), er en svensk disc jockey, pladeproducer og sangskriver, der stammer fra Uppsala. Han producerer primært indenfor den elektronisk genre - herunder stilene dance, house og trance musik. Mangoo fik sit internationale gennembrud i år 2000 med albumet 'Eurodancer'. Mattias var lige fyldt 16 år, da han i år 2000 udgav det instrumentale eurodance/trance nummer - 'Eurodancer'. Eurodancer var en øjeblikkelig viral succes og nåede - uden støtte fra pladeselskab eller promotion - første position på mp3.com (datidens Spotify). Som følge af denne success og Mattias' sangskriver talent blev han hurtigt tilbudt job af Italienske pladeselskaber. Han brugte herefter omkring et årti i Italien, hvor han skrev og producerede musik for italienske superstjerner.

17 August 2019 annoncerede Mattias via sin nyoprettede YouTube kanal sit comeback. Han vil fremover udgive under navnet Mangoo. Første single 'Play' blev udgivet 30 August. Nummeret er en nyfortolkning af 'Eurodancer' - et skandinavisk samarbejde med den højtprofilerede norske producer og DJ Alan Walker samt hans landsmænd Kenneth Nilsen (K-391) og Martin Tungevaag.

Navnet “Mangoo” er inspireret af kunstnere, som Mattias lyttede til da han var teenager. Musikere der benytter dobbelt o i deres kunstnernavn, såsom Sc”oo”ter og antil ”oo”p.

Album/LP'er 
 Musica (2007)
 Eurodancer (2009)
 Inside You (2009)
 The Red Album

Digitale Singler 

 2009 - Eurodancer (Oprindelig fra år 2000)
 2009 - Indside You (Oprindelig fra år 2000)
 2010 - I'm Back
 2010 - Fanta & Rosé (feat. Deadline)
 2011 - Snabbaste Låten
 2015 - Smoke City (feat. Tony Koma)
 2018 - Madmix 2018 (Norwegian Russ)
 2019 - Play (med Alan Walker, K-391 og Martin Tungevaag)
 2020 - Maze (med Mike Perry feat. Wanja Janeva)
2021 - Time of My Life (med Faustix og Father Viiola)

Eksterne henvisninger 
 

Dj's fra Sverige
Ghislaine Dupont

Ghislaine Dupont (13. januar 1956 – 2. november 2013) var en fransk journalist, som særligt behandlede emner med relation til Afrika. Hun blev dræbt d. 2. november 2013 ikke langt fra Kidal i det nordøstlige Mali efter at være blevet bortført af uidentificerede overfaldsmænd. Hun var sammen med teknikeren Claude Verlon, som blev dræbt sammen med hende.

Referencer 

Journalister fra Frankrig
Natália Falavigna

Natália Falavigna da Silva (født 9. maj 1984) er en brasiliansk taekwondo-kæmper, der vandt den første brasilianske OL-medaljevinder i sporten, da hun vandt bronze ved OL i 2008 i kvindernes 67+ kg-klasse. Ved legene i Athen 2004 opnåede hun en fjerdeplads i samme disciplin.

Inden hun koncentrerede sig om taekwondo, dyrkede Falavigna i større elle mindre grad sportsgrene som volleyball, basketball, fodbold, svømning og ikke mindst håndbold. I 1998 blev hun introduceret til taekwondo, og her udviste hun så stort et talent, at hendes træner såede, at hun kunne blive verdensmester. To år senere gik profetien i opfyldelse, da hun som den første brasilianer vandt junior-VM i Irland. I de følgende fire år sluttede hun i top tre i ni ud af de elleve internationale konkurrencer, hun stillede op i, men så løb hun ind i en mental krise, hvor hun overvejede at blive tennisspiller i stedet. Hun overvandt dog krisen, da hun i 2003 vandt sølv ved Universiaden i Sydkorea.

Ud over sine præstationer ved OL er hendes største præstationer sejr Ved VM i 2005 samt bronzemedaljer ved VM i 2001, 2007 og 2009.

Eksterne henvisninger 
 Natália Falavigna  på Sports Reference

Taekwondokæmpere
Sportsfolk fra Brasilien
Medaljevindere ved sommer-OL 2008
Hæftemaskine

En hæftemaskine er et redskab der stifter tynde materialer, oftest papirark, sammen med et lille metalstift.

Hæftemaskiner er et typisk brugt udstyr på et kontor. Der findes også kraftigere hæftemaskiner med større stifter, der kan hæfte pap, tynde træplader og andre materialer. Disse kaldes også hæftepistoler. Normale hæfftemaskiner bøjer stiften i en svag bue under papiret. Der findes også hæftemaskiner, som breder stiften ud under papiret, såkalt «Flat Clinch». Det påstås at disse sparer 30% plads i tykkelse.

Der findes både manuelle og elektriske hæftemaskiner.

Kontorartikler
Værktøj
Natarsha Belling

Natarsha Belling (født 29. maj 1975) er en australsk nyhedsvært på den nationale tv-station  Network Ten.

Belling blev medvært på Network Tens morgenshow Wake Up, som blev sendt fra 4. november 2013 til 23. maj 2014.

Belling blev født og voksede op i Mudgee i på New South Wales. Belling gik på Charles Sturt University i [[Bathurst (New South Wales])|Bathurst]], hvor hun studerede kommunikation.

Referencer

Eksterne henvisninger 
 

Personer fra Australien
Tv-værter
Iris Kadrić

Iris Kadrić (født 16. september 1994) er en fodboldspiller fra Bosnien-Hercegovina, der spiller for Sarajevo. Hun fik sin seniorlandsholdsdebut 26. september 2013 og har spillet fire landskampe. Kadrić spiller som angriber.

Eksterne henvisninger / Kilder 
 Spillerprofil på Uefa.com

Fodboldspillere fra Bosnien-Hercegovina
LOOP Fitness

Sif Neo (diskussion) 6. feb 2020, 19:15 (CET)

LOOP Fitness er en dansk franchisekæde med fitnesscentre over hele landet. Hovedkontoret ligger i Aalborg.

Historie 
LOOP Fitness åbnede i december 2006 det første center i Viborg under navnet LOOP Cirkeltræning. Efterfølgende åbnedes cirka fem nye centre hvert år. I 2016 havde kæden 53 centre fordelt over hele landet, hvilket, ifølge Idrættens Analyseinstitut, gjorden kæden til branchens næststørste, kun overgået af Fitness World med 153 centre, men lige foran Fitness dk der havde 45. Medio 2020 er antallet af centre steget til 127.

LOOP Fitness findes også i Spanien.

Konceptet 
LOOPs træningskoncept bygger på højintensiv intervaltræning og cirkeltræning. Ideen er at man kan kommer igennem alle kroppens store muskelgrupper på 24 minutter. I centrene møder man et modent publikum, og stemningen er meget afslappet med fokus på, at her skal være rart for alle at komme. I ca. halvdelen af kædens centre er der også træning for børn mellem 8 og 14 år. Børnene træner i maskiner, som er særligt udviklet til deres størrelse og endnu ikke færdigudviklede fysik.

Organisering 
Hvert LOOP center er ejet af en franchisetager, der står for den daglige drift.  Ligeledes har hvert center en daglig leder ansat, som alle er uddannede instruktører. LOOP A/S står for at brande og markedsføre kæden samt supporterer den daglige drift og udvikling. LOOP A/S har hovedkontor i Aalborg.

Referencer

Eksterne henvisninger 
 Officiel hjemmeside

Virksomheder i Aalborg
Etableret i 2006
Fitnesskæder i Danmark
Unobtainium

Unobtainium (eller unobtanium) er et fiktivt grundstof, substans, eller materiale som ofte benyttes i ingeniørvidenskab, tankeeksperimenter samt  fiktive værker, særligt science fiction, når der i plottet er brug for et eksotisk, sjældent stof, eller et stof med umulige fysiske eller kemiske egenskaber.

Det kan f.eks. være et stof der er masseløst, modvirker tyngdekraften, eller på anden måde udviser egenskaber som ikke eksisterer i naturlige eller menneskabte materialer.

Oprindelse og brug 

Ordet er dannet af engelsk unobtainable (uopnåeligt) og endelsen -ium, der er en almindelig endelse for navne på grundstoffer. Det er først kendt fra fly- og rumfartsingeniørkredse siden 1950'erne, der benyttede ordet om et teoretisk materiale med egenskaber der på alle måder er perfekt til et bestemt formål, men som ikke eksisterer. Efterhånden udviklede betydningen sig til også at omfatte materialer der eksisterer, men som er svære at skaffe eller meget dyre.

I fiktion er unobtanium blandt andet kendt fra Larry Nivens Ringworld samt fra James Camerons film Avatar.

Referencer 

Fiktive materialer
Slavehuset i Agbodrafo

Slavehuset i Agbodrafo i Togo, er et tidligere portugisisk slavefort, der nu er åbnet for turister. Slavehuset ligger tæt ved havet ved Porto Seguro, der betyder Sikker havn.

Slavefortet fungerede fra 1840 til 1852, da slavehandelen blev forbudt 1. januar 1852. Dronningen i Lagos, Nigeria, sendte 27. januar 1852, 3 breve til Porto Seguro om, at slavehandlen skulle ophøre. Ét brev til slavefortet i Agbodrafo og de to andre skulle viderebringes til nærliggende slavefort. 

I tiden, hvor slavehandlen foregik på Togos kyst, var Togo endnu ikke et land, men området var delt i mindre kongeriger. Slaverne, der kom til fortet i Agbodrafo, blev hentet i den nordlige del af det nuværende Togo. De blev handlet på markedet, hvor de stærkeste blev udvalgt, købt og sendt til slavefortet.

Når slaverne ankom til huset, var de nødt til at gå baglæns ind i kælderen, hvor de skulle opholde sig, da indgangen til kælderen var meget lille. Højden i kælderen var ca. 1,5 m og der opholdte sig mere end 100 slaver i kælderen ad gangen. På fortet var der én portugisisk bestyrer til at holde orden på fortet.

Før slaverne blev bragt til skibet, der skulle transportere dem til Amerika, fik de et symbolsk bad. Deres sidste bad i Afrika. Dette foregik i en brønd, der var placeret ca. 10-15 km fra slavehuset. Brønden blev kaldt ”bad for dem med lænker”. De badede og gik derefter 7 gange rundt om brønden, hvorefter de blev transporteret til skibet.

Da fortet blev bygget var det omgivet af en skov, da slavefortet på det tidspunkt blev holdt hemmeligt for lokalsamfundet. Senere har efterkommere af slaverne gjort et stort arbejde for at fortælle slavernes historie og udbrede kendskabet til slavehandlen. Der arbejdes stadig på at udbrede kendskabet til slaveriets historie og fortet sparer nu penge op til at omskabe fortet til et museum, hvor der vil være bedre information og detaljer om historien på stedet.

Taget på bygningen er renoveret 2 gange, mens gulvet er det oprindelige. 

I 2007 var den daværende formand for UNESCO på besøg og udnævnte fortet til at være en del af UNESCO's ”Slave trade route”.

Eksterne kilder/henvisninger 

Togo
Slaveri